****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL NEGYVENAMŲJŲ PATALPŲ NUOMOS**

2023 m. spalio 30 d. Nr. TS-209

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi ir 2 dalies 6 punktu, Kazlų Rūdos savivaldybės tarybos 2021-05-31 sprendimu Nr. TS-135 patvirtinto Kazlų Rūdos savivaldybės turto valdymo, naudojimo ir disponavimo juo tvarkos aprašo 54, 63.2 punktais, Kazlų Rūdos savivaldybės tarybos 2018-12-19 sprendimu Nr. TS-214 patvirtinto Savivaldybės ilgalaikio materialiojo turto nuomos tvarkos aprašo 3 ir 13.2 punktais, Kazlų Rūdos savivaldybės tarybos 2018-12-19 sprendimu Nr. TS-214 patvirtintomis Nuompinigių už Kazlų Rūdos savivaldybės ilgalaikio materialiojo turto nuomą skaičiavimo taisyklėmis, atsižvelgdama į viešosios įstaigos Kazlų Rūdos savivaldybės vaikų dienos centro 2023-10-05 raštą Nr. SD-26 „Dėl patalpų nuomos Plutiškėse“ Kazlų Rūdos savivaldybės taryba n u s p r e n d ž i a:

1. Išnuomoti ne konkurso būdu 5 metų laikotarpiui už lengvatinę nuomos kainą viešajai įstaigai Kazlų Rūdos savivaldybės vaikų dienos centrui Kazlų Rūdos savivaldybei nuosavybės teise priklausančias negyvenamąsias patalpas (unikalus Nr. 4400-2678-6663:2715, bendras plotas – 68,34 kv. m), esančias Mokyklos g. 5-2, Plutiškių k., Plutiškių sen., Kazlų Rūdos sav., nustatant nuomos mokesčio dydį – 0,11 Eur per mėnesį už 1 kv. m bendrojo ploto.

2. Nustatyti šio sprendimo 1 punkte nurodytų negyvenamųjų patalpų tikslinę nuomojimo paskirtį – viešosios įstaigos Kazlų Rūdos savivaldybės vaikų dienos centro įstatuose nustatytai veiklai vykdyti.

3. Įgalioti:

3.1. Kazlų Rūdos savivaldybės administracijos direktorių pasirašyti šio sprendimo 1 punkte nurodytų negyvenamųjų patalpų nuomos sutartį;

3.2. Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vedėją pasirašyti šio sprendimo 1 punkte nurodytų negyvenamųjų patalpų perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška